Saatja kuupäev	05.02.2024	
Kellelt	Kaitseministeerium	
Kellele		
Pealkiri	Keskkonnamõju hindamise (KMH) programmi avalikustamisest teavitamine	

Kaitsevägi, Riigi Kaitseinvesteeringute Keskus

Lääne-Harju Vallavalitsus on edastanud Kaitseministeeriumile teate Paldiski linnas Kasesaare tee 10 (kt 58001:001:0216) kinnistule kavandatava rohevesiniku ja -ammoniaagi tootmisüksuse keskkonnamõju hindamise (KMH) programmi avalikustamisest. Tootmisüksus ühendatakse torustikuga Lõunasadama kaini selleks, et laadida toodangut otse laevadele. Taastuvenergia kasutamise võimaldamiseks kavandatakse Paldiski tuulepargi alajaama ja tootmisüksuse vahele otseliini. Tootmine vajab toorainena vett, mis võetakse Paldiski reoveepuhasti heitvee väljalasust, puhastatakse rajatavas veetöötlusjaamas. Selleks kavandatakse torustikku Paldiski reoveepuhasti ja tootmisüksuse vahele. KMH programmiga on võimalik tutvuda Lääne-Harju Vallavalitsuse leheküljel (vt link allpool või otselink VV kaaskirjast):

Keskkonnamõjudest üldiselt - Lääne-Harju vald (laaneharju.ee)

Palume Kaitseväel tutvuda KMH programmiga ja esitada ettepanekud ja vajalikud täiendused KMH programmile hiljemalt 14.02.2024. RKIK-l palume tutvuda programmiga ja kooastada vastuskirja kavand.

Paul Kunimägi

Riigikaitseliste ehitiste töövõime juht

Tel: 717 0225; Email: info@kaitseministeerium.ee